Selbu kyrkje

Selbu kyrkje er ei langkyrkje i Selbu kommune i Trøndelag fylke. Ho har 550 sitjeplassar. Den eldste delen av kyrkja er frå 1100-talet og har romansk stil. Tårnet frå 1200-talet var opphavleg frittståande. Det har spissboge som etterliknar gotisk stil, men som ikkje har gotisk berefunksjon. På 1800-talet vart kyrkja omfattande utbygd i to omgangar. Det som truleg var den originale inngangsportalen frå 1100-talet, er framleis synlig frå kapellet i tårnfoten. Ei original vindaugsopning er bevart over dagens våpenhus. Restaurert altertavle og preikestol er i 1700-tals bondebarokk. Interiøret elles er ei attendeskodande nyskaping frå restaureringsperioden 1935–1963, leidd av arkitekt John Tverdahl. Selbu kyrkje er kjend for å ha usedvanleg gode forhold for akustisk musikk. Trondheimsolistene er mellom dei som har gjort mange opptak her. Ein parkliknande kyrkjegard omgjev bygningen. Kjelder Bakgrunnsstoff «Selbu kyrkje». Kirkesøk. Den norske kyrkja. Selbu kyrkje i kulturminnesok.no, nettstaden til Riksantikvaren Kyllo, Reidar (1978). Kirke- og kristenliv i Selbu. Selbu: Selbu menighetsråd. Selbu kyrkjelyd